**Notă informativă**

**la proiectul de ordin al Ministrului finanțelor „Cu privire la aprobarea modificărilor la ordinul Ministrului Finanțelor nr. 188/2014”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite** |
| Proiectul actului normativ a fost elaborat în vederea extinderii prevederilor Indicațiilor metodice privind particularitățile contabilității în organizațiile necomerciale și asupra reprezentanțelor entităților nerezidente, conform art. 2 lit.d) al Legii contabilității și raportării financiare nr.287/2017. |
| **3. Principalele prevederi ale proiectului și evidențierea elementelor noi** |
| Principalele prevederi ale proiectului referitor la reprezentanțele entităților nerezidente:   * - introducerea noțiunilor privind semnificația acțivității de bază, cheltuielilor, veniturilor, precum și mijloacelor cu destinație specială; * - reglementarea răspunderii pentru ținerea contabilității și raportarea financiară; * - descrierea particularităţilor contabilităţii privind mijloacele cu destinaţie specială, alte venituri şi cheltuieli, venituri și cheltuieli aferente activităților prevăzute în regulament, imobilizările necorporale şi corporale, stocurile şi alte active circulante, precum și capitalul propriu; * - stabilirea particularităților privind modul de întocmire și prezentare a situațiilor finaciare. * De asemenea, proiectul prevede contabilitatea mijloacelor financiare primite în urma desemnării procentuale de către organizațiile necomerciale. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **6. Avizarea și consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, proiectul actului normativ și nota informativă, se plasează pentru consultări publice pe pagina web oficială a Ministerului Finanţelor www.mf.gov.md (compartimentul „Transparenţa decizională” subcompartimentul „Procesul decizional”). |